**ՊԵՏԱԿԱՆ ՓՈՐՁԱԳԻՏԱԿԱՆ ԵԶՐԱԿԱՑՈՒԹՅՈՒՆ**

**«Հայաստանի Հանրապետության Գեղարքունիքի մարզի Մարտունի համայնքի վարչական տարածքում 2025 թվականի համար տեղական տուրքերի և վճարների դրույքաչափերը սահմանելու մասին» Մարտունի համայնքի ավագանու որոշման նախագծի վերաբերյալ**

«Հայաստանի Հանրապետության Գեղարքունիքի մարզի Մարտունի համայնքի վարչական տարածքում 2025 թվականի համար տեղական տուրքերի և վճարների դրույքաչափերը սահմանելու մասին» Մարտունի համայնքի ավագանու որոշման նախագծի (այսուհետ՝ Նախագիծ) վերաբերյալ հայտնում ենք հետևյալը. 1. Նախագծի 1-ին և 2-րդ կետերով հաստատվող հավելվածների վերևի աջ անկյունում նշված վավերապայմաններում **«Մարտունի»** բառերից առաջ անհրաժեշտ է լրացնել **«Հայաստանի Հանրապետության»** բառերը՝ նկատի ունենալով «Նորմատիվ իրավական ակտերի մասին» օրենքի 21-րդ հոդվածի 3-ին մասի պահանջըհամաձայն որի՝ *Արգելվում են պետական և տեղական ինքնակառավարման մարմինների անվանումների կրճատումները, բացառությամբ Սահմանադրությամբ և օրենքներով նախատեսվածների:* 2. Հաշվի առնելով «Նորմատիվ իրավական ակտերի մասին» օրենքի (այսուհետ՝ Օրենք) 6-րդ հոդվածի 4-րդ մասի պահանջը համաձայն որի՝ *նորմատիվ իրավական ակտի նախագիծը հիմնավորման հետ մեկտեղ փորձաքննության են ուղարկում համապատասխան* ***ակտն ընդունելու իրավասություն ունեցող մարմինը*** *կամ Կառավարության անդամը, ինչպես նաև Կառավարությանը և վարչապետին ենթակա մարմինները,* հայտնում ենք, որ Նախագիծը անհրաժեշտ է փորձաքննության ներկայացնել հիմնավորման հետ մեկտեղ:

**Իրավական ակտերի փորձաքննության**

**գործակալության պետ`**



**ԷՄԻԼ ՄԱՐԳԱՐՅԱՆ**